      Z A P I S N I K

S 09. sjednice Upravnoga vijeća Pučkog otvorenog učilišta Slatina održane u srijedu 25. ožujka. 2026. godine s početkom u 13:30 u prostorijama ravnateljstva Pučkog otvorenog učilišta Slatina

PRISUTNI ČLANOVI UPRAVNOGA VIJEĆA: 

1. Alen Đurasek - predsjednik 

2. Ivana Strupar - zamjenica predsjednika

3. Marina Brusić - član i zapisničar,

4. Šoltić Saša- član

ODSUTNI ČLANOVI UPRAVNOGA VIJEĆA: 

5. Luka Repić – član, opravdao izostanak

ZAPISNIK VODI: Marina Brusić
ZAKLJUČAK
Predsjednik Upravnog vijeća otvorio je 9. sjednicu, pozdravio sve prisutne, ustanovio da imamo kvotu za sjednicu, te pročitao dnevni red. Pozvao je prisutne da iznesu prijedloge za dopunu ili izmjenu dnevnog reda.

Kako se nitko nije javio za riječ dnevni red je jednoglasno usvojen sa 4 glasa ZA. 
D N E V N I   R E D:

1. Usvajanje zapisnika s osme sjednice UV, 

2. Prijedlog Izvješća o radu Pučkog otvorenog učilišta Slatina za 2025. godinu,

3. Prijedlog Izmjene i dopune Pravilnika o radu, unutarnjem ustrojstvu i plaćama Pučkog otvorenog  učilišta Slatina (dobivena Suglasnost Grada),

4. Godišnji izvještaj o izvršenju Financijskog plana za 2025. godinu i donošenje Odluke o usvajanju Godišnjeg izvještaja o izvršenju Financijskog plana za 2025.,
5. Suglasnost ravnateljici za raspisivanje natječaja za radno mjesto: Nastavnik - stručni suradnik obrazovanja (dobivena Suglasnost Grada),

6. Razno.

Zapisnik s osme sjednice je jednoglasno usvojen sa 4 glasa ZA. 

Predsjednik otvara raspravu druge točke, govori da su svi materijali stigli mailom i da su ih svi pročitali, te daje riječ ravnateljici koja govori da su na početku izvješća osnovni podatci o ustanovi. Naglasila je da  imamo Rješenja o izvođenju 45 obrazovnih programa, da smo imali 272 polaznika.
Osiguranje kvalitete provedbe obrazovnih programa donijelo nam je potrebu i obvezu provođenja unutrašnjeg vrednovanja. Vezano za kontinuirano unaprjeđenje kvalitete, veliku pažnju poklanjamo uvjetima (kadrovskim i materijalnim za organizaciju i provođenje nastave) kao i načinu praćenja i vrednovanja napretka polaznika. POU Slatina svrstalo se u red onih učilišta koja su u procesu samovrednovanja identificirala vlastite snage i slabosti te predložila potrebna poboljšanja. Za razliku od unutarnjeg osiguravanja kvalitete koje smo proveli sami, vanjsko osiguravanje kvalitete, kao komplementaran proces, provest će se s nacionalne razine.

POU Slatina aktivna je pri Zajednici za razvoj ljudskih potencijala i obrazovanja odraslih pri Odjelu za obrazovanje HGK.
Uspostavljen je posao s polaznicima u sustavu vaučera. Sudjelovala je na MAS-u i naglasila da je to jako korisno jer se tamo pokupe nove informacije za budući rad, pa se možemo na vrijeme početi pripremati za nove poslove.
Spomenula je da smo imali edukacije APITERAPIJE I APITURIZMA u suradnji s TZ Vrata Papuka.
Za kino program govori da je redovni filmski program u 2025. god. prikazivan na dvije lokacije - u Velikoj i Art dvorani. Redovan program u dvoranama čine minimalno tri filmska naslova tjedno, prikazivani u petka do nedjelje paralelno u obje dvorane. 

Kao i do sada kino je nastavilo surađivati s različitim distributerima filmova: Con-film, BLITZ film distribucija, Duplicato, Discovery, Radar, Editus, Restart label, Split FMFS, Zagreb FF, Hulahop i MCF Hrvatska. Udio europskih filmskih naslova je obuhvaća 35 različitih zemalja.

Tijekom 2025. god. u slatinskom kinu prikazano je 149 filmskih naslova u 532 projekcije. Nabrojala je konferencije na kojima smo sudjelovali, programe koji smo imali, premijere filmova s filmskim ekipama, radionice s djecom i nastavnicima..
Vezano za kazalište i kulturu je navela je kazališne predstave koje smo imali tokom godine i u sklopu SKV i SMS., kao i događanja koje smo organizirali ili bili suorganizatori.

Za projekt Zamjena starih podova u hodniku i holu kina u Slatini je rekla da je ukupna vrijednost radova iznosila je 72.996,13 eura, a projekt se financirao kombiniranim sredstvima Ministarstva kulture i medija Republike Hrvatske, Grada Slatine i samog Učilišta. Navela je broj djelatnika POU Slatina i članove UV.
Što se financijskog dijela tiče rekla je da smo ostvarili u 2025. god. ukupno 450.191,72 € prihoda, a u izvještajnom razdoblju prethodne godine 323.886,08 €. Indeks izvještajnog razdoblja u odnosu na izvještajno razdoblje prethodne godine iznosi 139,0 što znači da je ostvareno  39% prihoda više. Kao zaključak je navela da je 2025. bila je za Pučko otvoreno učilište Slatina izrazito uspješna, dinamična i razvojno važna godina. Da jedna osoba pokriva tri sektora i da nam je u ovom trenutku neophodna još jedna osoba u obrazovanju. Nakon obrazloženja Godišnjeg izvješća, nije bilo pitanja, osim pohvala i prijedlog je jednoglasno prihvaćen sa 4 glasa ZA.
Predsjednik otvara raspravu treće točke i daje riječ ravnateljici koja govori da smo tražili suglasnost gradonačelnika za izmjenu koeficijenata i sistematizacije. Objasnila je da nam je potrebna izmjena zbog usklađivanja koeficienata, izmjene naziva radnih mjesta i novog radnog mjesta. Pitanja nije bilo i  prijedlog predsjednika usvojen je jednoglasno sa 4 glasa ZA. 
Predsjednik otvara raspravu četvrte točke i daje riječ ravnateljici koja govori da je izvještaj i u Izvješću o radu, samo je tu malo drugačije razrađen i da je sve već rečeno.

Pitanja nije bilo i prijedlog je jednoglasno usvojen sa 4 glasa ZA. 
Predsjednik otvara raspravu pete točke i daje riječ ravnateljici koja govori da zbog novog zakona imamo potrebu za još jednim djelatnikom u obrazovanju. U  skladu s čl. 7. Zakona o obrazovanju odraslih, ustanova mora imati andragoškog voditelja koji je odgovoran za stručni rad ustanove, organizaciju procesa obrazovanja, praćenje kvalitete izvođenja nastave, vođenje andragoške dokumentacije i dr. stručne poslove vezane uz obrazovanje odraslih.

Nakon obrazloženja nije bilo pitanja i suglasnost je jednoglasno usvojena sa 4 glasa ZA. 
Pod točkom razno se više nitko nije javio za riječ, sjednica je završena  u 14:10 sati.
ZAPISNIČAR:                                                                                                                     PREDSJEDNIK:

 Marina Brusić



                         
                                                                                                                               Alen Đurasek
KLASA: 003-06/26-01/03
URBROJ: 2189-53-01-26-02

U Slatini, 25. ožujka 2026. god.
